บันทึกการประชุมสภาองค์การบริหารส่วนตำบลประทาย

สมัยสามัญ สมัยที่ ๑ ประจำปี ๒๕๖๑

วันพฤหัสบดีที่ ๑ กุมภาพันธ์ ๒๕๖๑ ณ ห้องประชุมสภาองค์การบริหารส่วนตำบลประทาย

...........................................

ผู้ประชุม

|  |  |  |  |  |
| --- | --- | --- | --- | --- |
| ลำดับ | ชื่อ-สกุล | ตำแหน่ง | ลายมือชื่อ | หมายเหตุ |
| ๑. | นางเนี้ยม ประสิทธิ์สุวรรรณ์ | ส.อบต.ม.๘ | เนี้ยม ประสิทธิ์สุวรรรณ์ |  |
| ๒. | นายพุฒ ภูคำศักดิ์ | ส.อบต.ม.๙ | พุฒ ภูคำศักดิ์ |  |
| ๓. | นางสมจิต พังไธสง | ส.อบต.ม.๓ | สมจิต พังไธสง |  |
| ๔. | นายอุดม เบียดนอก | ส.อบต.ม.9 | อุดม เบียดนอก |  |
| ๕. | นายสมบูรณ์ ทางไธสง | ส.อบต.ม.3 | สมบูรณ์ ทางไธสง |  |
| ๖. | นายพิชิต สมน้อย | ส.อบต.ม.10 | พิชิต สมน้อย |  |
| ๗. | นายอนุรักษ์ นาหนองขาม | ส.อบต.ม.10 | อนุรักษ์ นาหนองขาม |  |
| ๘. | นายไพรัตน์ เสริมนอก | ส.อบต.ม.๕ | ไพรัตน์ เสริมนอก |  |
| ๙. | นายธีรภัทร์ คำสิงห์นอก | ส.อบต.ม.๖ | ธีรภัทร์ คำสิงห์นอก |  |
| ๑๐. | นายศักดิ์ดา มีกรอบทอง | ส.อบต.ม.5 | ศักดิ์ดา มีกรอบทอง |  |
| ๑๑. | นางสงบ แก้วคูนอก | ส.อบต.ม.๘ | สงบ แก้วคูนอก |  |
| ๑๒. | นายทองใบ ศิริมนตรี | ส.อบต.ม.๑๒ | ทองใบ ศิริมนตรี |  |
| ๑๓. | นายธวัชชัย นาหนองขาม | ส.อบต.ม.๑๑ | ธวัชชัย นาหนองขาม |  |
| ๑๔. | นายบุญพงษ์ ฝาไธสง | ส.อบต.ม.๔ | บุญพงษ์ ฝาไธสง |  |
| ๑๕. | นายธนาคม สียางนอก | ประธานสภา | ธนาคม สียางนอก |  |
| ๑๖. | นายบุญช่วย ลุ่มนอก | ส.อบต.ม.16 | บุญช่วย ลุ่มนอก |  |
| ๑๗. | นายเลา สุทธรัตน์ | ส.อบต.ม.4 | เลา สุทธรัตน์ |  |
| ๑๘. | นางสาวศรีเสาวลักษณ์ เย็นวัฒนา | เลขาฯสภา | ศรีเสาวลักษณ์ เย็นวัฒนา |  |
| ๑๙. | นายปิยะ สวัสดิ์พรไพบูลย์ | ส.อบต.ม.๑๔ | ปิยะ สวัสดิพรไพบูลย์ |  |
| ๒๐. | นางสุดาวัน พลดงนอก | รองประธานสภา | สุดาวัน พลดงนอก |  |
| ๒๑. | นายสุวรรณ มะปะโท | ส.อบต.ม.๑๑ | สุวรรณ มะปะโท |  |

ผู้เข้าร่วมประชุม

|  |  |  |  |  |
| --- | --- | --- | --- | --- |
| ลำดับ | ชื่อ-สกุล | ตำแหน่ง | ลายมือชื่อ | หมายเหตุ |
| ๑. | นางฐิติรัตน์ เรืองกิจวัฒน์ | นายก อบต. | ฐิติรัตน์ เรืองกิจวัฒน์ |  |
| ๒. | นางจิตตานันท์ รักษาชาติ | รองนายก อบต. | จิตตานันท์ รักษาชาติ |  |
| ๓. | นายบุญช่วย พลศรี | เลขานุการนายก | บุญช่วย พลศรี |  |
| ๔. | นางรัตติกาล เดวิโดว์สกี | นักวิเคราะห์นโยบายและแผน | รัตติกาล เดวิโดว์สกี |  |
| ๕. | นางนงค์นุช จอดนอก | นักจัดการงานทั่วไป | นงค์นุช จอดนอก |  |

ผู้ขาดประชุม

|  |  |  |  |
| --- | --- | --- | --- |
| ลำดับ | ชื่อ-สกุล | ตำแหน่ง | หมายเหตุ |
| ๑. | นายมนตรี ชัยลิ้นฟ้า | ส.อบต.ม.๑๒ | ลา |
| ๒. | นายภมรทัศน์ นิติโสภณทัศน์ | ส.อบต.ม.๑๔ | ขาด |

ที่ประชุมพร้อมประธานเปิดการประชุมเวลา ๙.๐๐ น.

ระเบียบวาระที่ ๑ ประธานแจ้งที่ประชุมทราบ

1. การประชุมสภาองค์การบริหารส่วนตำบลประทาย ได้ประกาศเปิดสมัยประชุมสภาองค์องค์การบริหารส่วนตำบลสามัญ สมัยที่ ๑ ประจำปี ๒๕๖๑ มีกำหนด ๑๕ วัน เนื่องจากถึงกำหนดสมัยการประชุมสภาองค์การบริหารส่วนตำบลประทาย ตามที่กำหนดไว้ จึงได้เรียกประชุมสภาในวันนี้
2. เมื่อวันที่ ๑๘ มกราคม ๒๕๖๑ เวลา ๑๙.๒๐ น. พระเจ้าวรวงศ์เธอพระองค์เจ้าโสมสวลี พระวรชายาธินัดดามาตุ เสด็จยังวัดไชยศรีชมชื่น หมู่ที่ ๑๑ ตำบลประทาย อำเภอประทาย จังหวัดนครราชสีมา ทรงวางศิลาฤกษ์อุโบสถ และทรงยกช่อฟ้าศาลาการเปรียญ อุโบสถนับเป็นหลังแรก ที่ทางวัดฯ โดยพระอธิการสุพัฒน์ ปิยภาณี เจ้าคณะตำบลประทายและเจ้าอาวาสวัดไชยศรีชมชื่น ร่วมกับคณะกรรมการวัดฯ และพุทธศาสนิกชนรวมทั้งผู้มีจิตศรัทธาในพื้นที่จัดสร้างขึ้นเพื่อใช้เป็นสถานที่ประกอบศาสนกิจของสงฆ์และสามเณรในการทำสังฆกรรมสืบทอดพระพุทธศาสนาตามพระธรรมวินัยบัญญัติ
3. การจัดงานเดิน-วิ่ง การกุศลรอบบึงกระโตน โดยอำเภอประทาย จัดขึ้นบริเวณรอบอ่างเก็บน้ำบึงกระโตน หมู่ที่ ๘ ตำบลประทาย ซึ่งอยู่ในเขตรับผิดชอบขององค์การบริหารส่วนตำบลประทาย
4. เรื่องทำบุญสำนักงานองค์การบริหารส่วนตำบลประทาย ในวันที่ ๑๔ กุมภาพันธ์ ๒๕๖๑ ซึ่งได้จัดขึ้นทุกปี ท่านสมาชิกทุกท่านเป็นเจ้าภาพร่วมในการจัดงานครั้งนี้เหมือนเช่นเคย
5. เรื่องโครงการโรงเรียนผู้สูงอายุขององค์การบริหารส่วนตำบลประทายได้เลื่อนจากวันที่ ๒๕ มกราคม ๒๕๖๑ เป็นวันที่ ๑๔ กุมภาพันธ์ ๒๕๖๑
6. องค์การบริหารส่วนตำบลประทายได้รับบรรจุพนักงานใหม่จำนวน ๕ อัตรา ดังนี้

๑. นางประภาพร เปล่งฉวี ตำแหน่ง นักวิชาการตรวจสอบภายใน

๒. นางสาวณัฐนรีย์ อินทรักษ์ ตำแหน่ง นักทรัพยากรบุคคล

๓. นายเทอดภูมิ ราญมีชัย ตำแหน่ง นักวิชาการศึกษา

๔. นางสาวสุภาพ ร่มพิมาย ตำแหน่ง เจ้าพนักงานการเงินและบัญชี

๕. นางสาวอมรรัตน์ เพชร์นอก ตำแหน่ง เจ้าพนักงานธุรการ

1. โครงการป้องกันเด็กจมน้ำ เป็นเงิน ๑๕,๐๐๐ บาท แผนงานสร้างความเข้มแข็งของชุมชน โดยโอนจากแผนงานบริหารทั่วไป เงินเดือน (ฝ่ายประจำ) ตั้งไว้ ๒,๖๙๑,๙๖๐ บาท ใช้ไปแล้ว ๗๖๗,๙๖๐ บาท คงเหลือ ๑,๙๒๔,๐๐๐ บาท ขอโอนไปตั้งจ่าย ๑๕,๐๐๐ บาท คงเหลือหลังโอน ๑,๙๐๙,๐๐๐ บาท
2. โครงการถนนสีขาว เป็นเงิน ๑๕,๐๐๐ บาท แผนงานสร้างความเข้มแข็งของชุมชน โดยโอนจากแผนงานบริหารทั่วไป เงินเดือน (ฝ่ายประจำ) ตั้งไว้ ๒,๖๙๑,๙๖๐ บาท ใช้ไปแล้ว ๗๘๒,๙๖๐ บาท คงเหลือ ๑,๙๐๙,๐๐๐ บาท ขอโอนไป ๑๕,๐๐๐ บาท คงเหลือหลังโอน ๑,๘๙๔,๐๐๐ บาท
3. โครงการจุดตรวจลดอุบัติเหตุในช่วงเทศกาล เป็นเงิน 2๐,๐๐๐ บาท แผนงานสร้างความเข้มแข็งของชุมชน โดยโอนจากแผนงานบริหารทั่วไป เงินเดือน (ฝ่ายประจำ) ตั้งไว้ ๒,๖๙๑,๙๖๐ บาท ใช้ไปแล้ว ๗๙๗,๙๖๐ บาท คงเหลือ ๑,๘๙๔,๐๐๐ บาท ขอโอนไป ๒๐,๐๐๐ บาท คงเหลือหลังโอน ๑,๘๗๔,๐๐๐ บาท
4. อุดหนุนโครงการดำเนินงานตามแนวพระราชดำริด้านสาธารณสุขหมู่บ้านละ ๒๐,๐๐๐ บาท เป็นเงิน ๑๖๐,๐๐๐ บาท แผนงานสาธารณสุข โดยโอนจากแผนงานบริหารทั่วไป เงินเดือน (ฝ่ายประจำ) ตั้งไว้ ๒,๖๙๑,๙๖๐ บาท ใช้ไปแล้ว ๘1๗,๙๖๐ บาท คงเหลือ ๑,๘7๔,๐๐๐ บาท ขอโอนไป ๖๐,๔๘๐ บาท คงเหลือหลังโอน ๑,๘1๓,๕๒๐ บาท และขอโอนจากแผนงานเคหะและชุมชน หมวดเงินเดือนและค่าจ้างประจำ เงินเดือน(ฝ่ายประจำ) ตั้งไว้ 816,๔๘๐ บาท คงเหลือ 639,32๐ บาท ขอโอนครั้งนี้ ๙๙,๕๒๐ บาท คงเหลือหลังโอน 539,80๐ บาท รวมเป็นเงิน ๑๖๐,๐๐๐ บาท
5. เรื่องโอนงบประมาณรายจ่ายเพิ่มเติม สปสช. เนื่องจากงบประมาณที่ตั้งไว้ไม่เพียงพอ ขอโอนเพิ่ม ๖,๐๐๐ บาท โอนจากแผนงานการศึกษา หมวดเงินเดือนและค่าจ้างประจำ เงินเดือน(ฝ่ายประจำ) ตั้งไว้ ๕๗๖,๔๘๐ บาท คงเหลือ 576,48๐ บาท ขอโอนครั้งนี้ ๖,๐๐๐ บาท คงเหลือหลังโอน 57๐,48๐ บาท
6. โอนเพิ่มอาหารกลางวันเด็กนักเรียนในเขตบริการองค์การบริหารส่วนตำบลประทาย เนื่องจากที่ตั้งไว้ไม่เพียงพอจึงขอโอนเพิ่มจำนวน ๕ คน ๒๐๐ วัน วันละ ๒๐ บาท เป็นเงิน ๒๐,๐๐๐ บาท โอนจากแผนงานการศึกษา หมวดเงินเดือนและค่าจ้างประจำ เงินเดือน(ฝ่ายประจำ) ตั้งไว้ ๕๗๖,๔๘๐ บาท ใช้ไปแล้ว 6,00๐ บาท คงเหลือ 570,48๐ บาท ขอโอนครั้งนี้ ๒๐,๐๐๐ บาท คงเหลือหลังโอน 5๕๐,48๐ บาท

13. โอนเพิ่มอาหารเสริมนมเด็กนักเรียนในเขตบริการองค์การบริหารส่วนตำบลประทาย ๔ โรงเรียน เนื่องจากที่ตั้งไว้ไม่เพียงพอจึงขอโอนเพิ่มจำนวน ๕ คน ๒๐๐ วัน วันละ ๑๐ บาท เป็นเงิน ๑๓,๐๐๐ บาท โอนจากแผนงานการศึกษา หมวดเงินเดือนและค่าจ้างประจำ เงินเดือน(ฝ่ายประจำ) ตั้งไว้ ๕๗๖,๔๘๐ บาท ใช้ไปแล้ว ๒๖,๐๐๐ บาท คงเหลือ 5๕๐,48๐ บาท ขอโอนครั้งนี้ ๑๓,๐๐๐ บาท คงเหลือหลังโอน 5๓๗,48๐ บาท

14. โอนเพิ่มโครงการส่งเสริมคุณภาพชีวิตผู้สูงอายุ (โรงเรียนผู้สูงอายุ) ตั้งไว้ ๑๐๐,๐๐๐ บาท ขอโอนเพิ่ม เนื่องจากที่ตั้งไว้ไม่เพียงพอจึงขอโอนเพิ่ม เป็นเงิน ๕๙,๔๐๐ บาท โอนจากแผนงานการศึกษา หมวดเงินเดือนและค่าจ้างประจำ เงินเดือน(ฝ่ายประจำ) ตั้งไว้ ๕๗๖,๔๘๐ บาท ใช้ไปแล้ว 39,00๐ บาท คงเหลือ 5๓๗,48๐ บาท ขอโอนครั้งนี้ ๕๙,๔๐๐ บาท คงเหลือหลังโอน 478,08๐ บาท

15. โอนเพิ่มค่าจ้างเหมากองคลัง ๑๗๗,42๐ บาท โดยโอนจากแผนงานบริหารงานคลัง เงินเดือน (ฝ่ายประจำ) ตั้งไว้ ๑,๐๒๒,๓๔๐ บาท ใช้ไปแล้ว ๒๐๖,๒๘๐ บาท คงเหลือ ๘๑๖,๐๖๐ บาท ขอโอนไป ๙๒,๐๐๐ บาท คงเหลือหลังโอน ๗๒๔,๐๖๐ บาท และขอโอนจากแผนงานการศึกษา หมวดเงินเดือนและค่าจ้างประจำ เงินเดือน(ฝ่ายประจำ) ตั้งไว้ ๕๗๖,๔๘๐ บาท ใช้ไปแล้ว 98,40๐ บท คงเหลือ ๔78,08๐ บาท ขอโอนครั้งนี้ ๘๕,๔๒๐ บาท คงเหลือหลังโอน ๓92,66๐ บาท รวมเป็นเงิน ๑๗๗,๕๐๐ บาท

1. เรื่อง รองนายกองค์การบริหารส่วนตำบลประทาย นายทองพูน โคตรสมบัติ ลาออกไปประกอบธุรกิจส่วนตัว

ระเบียบวาระที่ ๒ รับรองรายงานการประชุมครั้งที่ผ่านมา

ที่ประชุม มีมติเป็นเอกฉันท์รับรองรายงานการประชุมครั้งที่ผ่านมา

เวลา 10.30 น. พักกับประทานอาหารว่าง

ระเบียบวาระที่ ๓ เรื่องเสนอเพื่อพิจารณา

๓.๑ ปรับปรุงแก้ไขเพิ่มเติมแผนพัฒนาตำบลสี่ปี (๒๕๖๑-๒๕๖๔)

อาศัยอำนาจตามความในระเบียบกระทรวงมหาดไทยว่าด้วยการจัดทำแผนขององค์กรปกครองส่วนท้องถิ่น พ.ศ. ๒๕๔๘ และระเบียบกระทรวงมหาดไทยว่าด้วยการจัดทำแผนพัฒนาองค์กรปกครองส่วนท้องถิ่น(ฉบับที่ ๒) พ.ศ. ๒๕๕๙ ข้อ ๙ ให้ยกเลิกระเบียบข้อ ๒๒ ของระเบียบกระทรวงมหาดไทยว่าด้วยการจัดทำแผนขององค์กรปกครองส่วนท้องถิ่น พ.ศ. ๒๕๔๘ และให้ใช้ข้อความต่อไปนี้แทน “เพื่อประโยชน์ของประชาชน องค์กรปกครองส่วนท้องถิ่นอาจเพิ่มเติมเปลี่ยนแปลงแผนพัฒนาท้องถิ่นสี่ปีได้โดยให้ดำเนินการตามขั้นตอนดังนี้

1. คณะกรรมการสนับสนุนการพัฒนาแผนพัฒนาท้องถิ่น จัดทำร่างแผนพัฒนาสี่ปีเพิ่มเติมหรือเปลี่ยนแปลงพร้อมเหตุผลและความจำเป็นเสนอคณะกรรมการพัฒนาท้องถิ่น
2. คณะกรรมการท้องถิ่นประชาคมท้องถิ่น และพิจารณาร่างแผนพัฒนาท้องถิ่นสี่ปีที่เพิ่มเติมหรือเปลี่ยนแปลงเพื่อเสนอผู้บริหารท้องถิ่น
3. ผู้บริหารท้องถิ่นพิจารณาอนุมัติร่างแผนฯที่เพิ่มเติมหรือเปลี่ยนแปลงและประกาศแผนพัฒนาท้องถิ่นที่เพิ่มเติมหรือเปลี่ยนแปลง สำหรับองค์การบริหารส่วนตำบลให้ผู้บริหารเสนอร่างแผนฯที่เพิ่มเติมเปลี่ยนแปลงต่อสภาฯ ให้ความเห็นชอบก่อนแล้วผู้บริหารอนุมัติและประกาศใช้ต่อไป

ตามที่คณะกรรมการพัฒนาท้องถิ่น ได้ลงประชาคมหมู่บ้านเพื่อเพิ่มเติมและเปลี่ยนแปลงแผนพัฒนาตำบลสี่ปี ประจำปีงบประมาณ (๒๕๖๑ – ๒๕๖๔) การประชาคมหมู่บ้านเป็นไปด้วยความเรียบร้อย และมติจากการประชาคม เป็นเอกฉันท์ทุกหมู่บ้าน มีมติเห็นขอบการปรับปรุงแผนสี่ปี ประจำปีงบประมาณ (๒๕๖๑ – ๒๕๖๔) ดังนี้

**ด้านโครงสร้างพื้นฐาน**

1. ถนน คสล.ซอยบ้านนางถวิล หมู่ ๓ คุ้มบ้านไร่ริม กว้าง ๔ เมตร ยาว 5๐ เมตร หนา ๐.๑๕ เมตร ไหล่ทางดิน ๐.๕๐ พร้อมท่อ คสล. ราคา 10๘,๐00 บาท เดิมมีในแผนปี ๒๕๖๒ ขอเปลี่ยนแปลงมาเป็น ปี ๒๕๖๑
2. ขอเพิ่มเติมรายการใหม่ในแผนพัฒนาตำบลสี่ปี (๒๕๖๑-๒๕๖๔) ประจำปีงบประมาณ ๒๕๖๑ อุดหนุนประปาภูมิภาค หมู่ ๓ คุ้มบ้านไร่ริมบึง จำนวน ๒๒๕,๐๕๕ บาท (จ่ายจากงบประมาณ อบต.ประทาย 107,600 บาท และเงินจากผู้อุทิศให้ ๑๑๗,๔๕๕ บาท)
3. ขอเพิ่มเติมรายการใหม่ในแผนพัฒนาตำบลสี่ปี (๒๕๖๑-๒๕๖๔) ประจำปีงบประมาณ ๒๕๖๑ ถนนดิน จากแยกบ้านนายสมบูรณ์ไปคลองสามแคว บ้านถนนโพธิ์ หมู่ ๕ กว้าง ๕ เมตร ยาว ๑๘๐ เมตร หนา ๐.๕๐ เมตร พร้อมท่อ คสล. ราคา ๕๗,๘00 บาท (แก้ไขปัญหาบุกรุกที่สาธารณะ)
4. ขอเพิ่มเติมรายการใหม่ในแผนพัฒนาตำบลสี่ปี (๒๕๖๑-๒๕๖๔) ประจำปีงบประมาณ ๒๕๖๑ ถนนดิน จากคูบึงกระโตน ถึง อู่ทวียนต์ หมู่ ๘ บ้านบึงกระโตน กว้าง ๖ เมตร ยาว 29๖ เมตร หนา 0.๖0 เมตร พร้อมท่อ คสล. ราคา ๑๓๐,๗00 บาท ป้องกันการเกิดอุบัติเหตุบนถนนทางหลวง
5. ถนน คสล.จากหน้าหมู่บ้านนางิ้ว หมู่ 9 มาบ้านไร่ริมบึง หมู่ 3 กว้าง 5 เมตร ยาว ๕๐ เมตร ขอเปลี่ยนแปลงรายการเดิม ความยาว จาก 50 เมตร เป็น 150 เมตร ราคา 4๐1,๖00 บาท
6. ถนนดินข้างร้านเหล่ารุ่งเรือง ถึง สามแยกบ้านนางเฟื่องพัชรี หมู่ 16 บ้านไทยสมบูรณ์ ช่วงแรก กว้าง ๔ เมตร ยาว 280 เมตร ดินสูง 0.๖0 เมตร ช่วงที่สอง กว้าง 6 เมตร ยาว 680 เมตร ดินสูง 0.๖0 เมตร พร้อมท่อ คสล. จำนวนเงินทั้งสิ้น 3๘๘,๖00 บาท
7. ขอเพิ่มเติมรายการใหม่ในแผนพัฒนาตำบลสี่ปี(๒๕๖๑-๒๕๖๔)ประจำปีงบประมาณ ๒๕๖๑ วางท่อคอนกรีต ๒ จุด นาผู้ใหญ่ขันทอง สียางนอก หมู่ ๑๑ บ้านหนองซาด ตามแบบที่ อบต.กำหนด
8. ขอเพิ่มเติมรายการใหม่ในแผนพัฒนาตำบลสี่ปี(๒๕๖๑-๒๕๖๔) ต่อเติมหลังคาหอประชุม อบต.ประทาย ตามแปลน อบต.กำหนด ราคา 300,000 บาท
9. ขอเพิ่มเติมรายการใหม่ในแผนพัฒนาตำบลสี่ปี(๒๕๖๑-๒๕๖๔)ประจำปีงบประมาณ ๒๕๖๔ ปรับปรุงอาคารสำนักงานเก่า เป็นที่ทำการชมรมผู้สูงอายุ 1,0๐๐,๐๐๐ บาท เพื่อของบประมาณจากจังหวัด (พมจ.)
10. ขอเพิ่มเติมรายการใหม่ในแผนพัฒนาตำบลสี่ปี(๒๕๖๑-๒๕๖๔)ประจำปีงบประมาณ ๒๕๖๑ ถนนคอนกรีตเสริมเหล็ก จากนานายเพชร ไปถนนรอบหมู่บ้าน หมู่ 6 บ้านศรีชมชื่น กว้าง 5 เมตร ยาว 148 เมตร หนา 0.15 เมตร พร้อมไหล่ทาง 0.50 เมตร เพื่อของสนับสนุนจากหน่วยงานอื่น

**ด้านพัฒนาคุณภาพชีวิต**

1. โครงการป้องกันเด็กจมน้ำ ๑๕,๐๐๐ บาท ขอเพิ่มเติมรายการใหม่
2. โครงการถนนสีขาว ร่วมกับ สถานีตำรวจ ๑๕,๐๐๐ บาท ขอเพิ่มเติมรายการใหม่
3. โครงการจุดตรวจลดอุบัติเหตุทางถนน ๓๐,๐๐๐ บาท ขอเพิ่มเติมรายการใหม่
4. โครงการตามพระราชดำริ ด้านสาธารณสุข หมู่บ้านละ 2๐,๐๐๐ บาท ขอเพิ่มเติมรายการใหม่ ปี 2561 -2564 ปีละ 160,000 บาท

รายการขอเปลี่ยนแปลง

1. โครงการพัฒนาชีวิตผู้สูงอายุ จากเดิมงบประมาณ 100,000 เป็น 160,000 บาท ปี 2561 – 2564

**ด้านการบริหารจัดการที่ดี**

1. เก้าอี้สำนักงานจำนวน 4 ตัว งบประมาณ 10,000 บาท
2. เรือท้องแบนไฟเบอร์กลาส ขนาดกว้าง 1.70 เมตร ยาว ๕.0 เมตร เครื่องยนต์อเนกประสงค์หางยาวขนาด ๑๒-๑๓ แรงม้า งบประมาณ ๑๓๐,๐๐๐ บาท ขอเพิ่มเติมรายการใหม่
3. จ้างเหมาชุดเวที ขนาด กว้าง ๒.๔ เมตร ยาว ๔.๘ เมตร สูง ๑ เมตร ไม้อัดหนา ๒.๕ มิลลิเมตร ๒๕,๐๐๐ บาท ขอเพิ่มเติมรายการใหม่

รวม18 รายการ ที่ประชุมสภาแห่งนี้มีความเห็นเช่นไรเชิญให้ความเห็น

ที่ประชุม ได้พิจารณาอย่างละเอียดในการเพิ่มเติมแผนพัฒนาตำบลสี่ปีอย่างกว้างขวาง

มติที่ประชุม มีมติเป็นเอกฉันท์เห็นชอบให้เพิ่มเติมแผนพัฒนาตำบลสี่ปี(พ.ศ.๒๕๖๑-พ.ศ.๒๕๖๔)

๓.๒ การพิจารณาให้ความเห็นชอบร่างข้อบัญญัติท้องถิ่น จำนวน ๔ ฉบับ

๓.๒.๑ ร่างข้อบัญญัติท้องถิ่นว่าด้วยการควบคุมแหล่งเพาะพันธ์ยุงลาย พ.ศ. .......

๓.๒.๒ ร่างข้อบัญญัติท้องถิ่นว่าด้วยกิจการที่เป็นอันตรายต่อสุขภาพ พ.ศ. .......

๓.๒.๓ ร่างข้อบัญญัติท้องถิ่นว่าด้วยสถานที่จำหน่ายอาหารและสะสมอาหาร พ.ศ. ....

๓.๒.๔ ร่างข้อบัญญัติท้องถิ่นว่าด้วยการติดตั้งบ่อดักไขมันและน้ำเสียในอาคารพ.ศ. .....

ประธานสภา อบต. ขอเชิญเจ้าหน้าที่ ชี้แจงรายละเอียดร่างข้อบัญญัติองค์การบริหารส่วนตำบลต่อไปครับ

นักจัดการงานทั่วไป สำหรับข้อบัญญัติทั้ง 4 ฉบับนี้ องค์การบริหารส่วนตำบลประทาย ได้ออกชี้แจงและรับฟังความคิดเห็นต่อประชาชนทุกหมู่บ้านในเขตองค์การบริหารส่วนตำบลประทาย เรียบร้อยแล้ว โดยที่ประชาคมทุกหมู่บ้านเห็นด้วยที่จะให้มีการออกข้อบัญญัติทั้ง 4 ฉบับ และกรมส่งเสริมการปกครองส่วนถิ่นได้แจ้งเรื่องการกำหนดหลักเกณฑ์ใหม่เพื่อเป็นแนวทางในการปฏิบัติเกี่ยวกับการส่งเรื่องไปประกาศในราชกิจจานุเบกษาให้ส่วนราชการ รัฐวิสาหกิจและหน่วยงานของราชการส่วนท้องถิ่นทราบ โดยสำนักเลขาธิการคณะรัฐมนตรีได้ยกเลิกหลักเกณฑ์ที่ใช้บังคับฉบับเดิมซึ่งมีผลให้องค์การบริหารส่วนตำบลใดที่ออกข้อบัญญัติซึ่งมีผลสภาพบังคับหรือเป็นกฎ ที่ประชาชนหรือเอกชนต้องปฏิบัติตาม และเพื่อปฏิบัติให้เป็นไปตามพระราชบัญญัติข้อมูลข่าวสารของทางราชการ พ.ศ. 2540 จึงกำหนดให้หน่วยงานของรัฐหรือองค์กรปกครองส่วนท้องถิ่นต้องปฏิบัติให้เป็นไปตามกฎหมาย ระเบียบ โดยประกาศในราชกิจจานุเบกษาและประกาศเผยแพร่ให้ประชาชนได้ทราบ ดังนั้น ร่างข้อบัญญัติองค์การบริหารส่วนตำบลประทาย ทั้ง 4 ฉบับนี้ หลังจากผ่านความเห็นชอบจากสภาตำบลองค์การบริหารส่วนตำบลประทายแล้ว จะต้องส่งไปประกาศในราชกิจจานุเบกษา โดยร่างข้อบัญญัติทั้งหมดนี้จะมีผลใช้บังคับนับแต่วันถัดไปจากวันประกาศในราชกิจจานุเบกษา รายละเอียดตามเอกสารร่างข้อบัญญัติที่แจกให้ไปแล้วนั้น สำหรับการพิจารณาร่างข้อบัญญัติตำบลที่ไม่ได้เกี่ยวเนื่องกับงบประมาณ สภาท้องถิ่นสามารถพิจารณาสามวาระรวดเดียวได้ ตามระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ. ๒๕๕๔

ประธานสภาฯ ขอให้สมาชิกสภา ลงมติว่าจะพิจารณาร่างข้อบัญญัติท้องถิ่นสามวาระรวดหรือไม่

มติที่ประชุม ที่ประชุมเห็นชอบให้พิจารณาร่างข้อบัญญัติท้องถิ่นสามวาระรวด

ประธานสภาฯ ๓.๒.1 ร่างข้อบัญญัติท้องถิ่น เรื่อง การควบคุมแหล่งเพาะพันธุ์ยุงลาย พ.ศ. ..... ขอให้เจ้าหน้าที่ เป็นผู้ชี้แจงรายละเอียดตามระเบียบกฎหมายที่เกี่ยวข้องต่อไปครับ

นักจัดการงานทั่วไป ร่างข้อบัญญัติองค์การบริหารส่วนตำบลประทาย เรื่อง การควบคุมแหล่งเพาะพันธุ์ยุงลาย พ.ศ. ...................

**หลักการ**

ให้มีข้อบัญญัติว่าด้วยการควบคุมแหล่งเพาะพันธุ์ยุงลาย

**เหตุผล**

ด้วยปรากฏว่ามีการเจ็บป่วยเป็นโรคไข้เลือดออกของประชาชนในเขตองค์การบริหารส่วนตำบล……….. ซึ่งอาจแพร่ระบาดได้ โดยมียุงลายเป็นพาหะของโรคติดต่อนี้ องค์การบริหารส่วนตำบล……….. จึงเห็นเป็นการจำเป็นที่ต้องควบคุมแหล่งเพาะพันธุ์ของยุงลาย อันได้แก่ มูลฝอยที่มีสภาพขังน้ำได้ เช่น เศษกระป๋อง กะลามะพร้าว ยางรถยนต์ และเศษภาชนะอื่นๆ เป็นต้น รวมทั้งแหล่งน้ำ ที่อาบน้ำ ตุ่มน้ำ โอ่งน้ำ แจกัน กระถางต้นไม้ และภาชนะรองรับน้ำอื่นๆ ในอาคารหรือบริเวณบ้านเรือน ซึ่งหากไม่มีการดูแลเปลี่ยนน้ำเป็นประจำทุก 7 วันหรือใส่สารเคมีก็จะเป็นแหล่งเพาะพันธุ์ของยุงลายจึงตราข้อบัญญัตินี้

โดยเป็นการสมควรตราข้อบัญญัติองค์การบริหารส่วนตำบลประทาย เรื่อง การควบคุมแหล่งเพาะพันธุ์ยุงลายในเขตองค์การบริหารส่วนตำบลประทาย อาศัยอำนาจตามความใน มาตรา 67 (3) และมาตรา 71 แห่งพระราชบัญญัติสภาตำบลและองค์การบริหารส่วนตำบล พ.ศ.2537 ซึ่งแก้ไขเพิ่มเติมโดยพระราช บัญญัติสภาตำบลและองค์การบริหารส่วนตำบล (ฉบับที่ 6) พ.ศ.2552 ประกอบกับมาตรา 20 แห่งพระราชบัญญัติการสาธารณสุข พ.ศ. 2535 ว่าด้วย เรื่อง การควบคุมแหล่งเพาะพันธุ์ยุงลาย คือ เพื่อควบคุมในเรื่องของการควบคุมแหล่งกำเนิดลูกน้ำ ยุงลาย เพราะว่าปัจจุบันยุงลายไม่ใช่แค่พาหะแพร่เชื้อไข้เลือดออกเพียงอย่างเดียว ปัจจุบันนี้ยุงลายยังเป็นพาหะแพร่เชื้อไวรัสใหม่ ที่มีชื่อว่าซิก้า ซึ่งเป็นไข้ชนิดใหม่ที่มีอันตรายมาก องค์การบริหารส่วนตำบลประทาย จึงจำเป็นต้องตราข้อบัญญัตินี้ขึ้นมาเพื่อควบคุมแหล่งกำเนิดลูกน้ำ ยุงลาย รายละเอียดตามร่างข้อบัญญัติที่ส่งให้ล่วงหน้าไปแล้วนั้น

ประธานสภา อบต. เจ้าหน้าที่ได้ชี้แจงรายละเอียดร่างข้อบัญญัตินี้ครบถ้วนแล้ว ในวาระรับหลักการนี้ ขอเชิญสมาชิกได้อภิปรายและขอมติ

ประธานสภา อบต. เมื่อไม่มีสมาชิกท่านใดอภิปรายก็ขอให้ที่ประชุมลงมติครับ

มติที่ประชุม ที่ประชุมส่วนใหญ่อภิปรายเห็นชอบที่จะมีข้อบัญญัติบังคับใช้ในพื้นที่ จึงมีมติรับหลักการ ด้วยเสียงเอกฉันท์

เห็นชอบ 19 เสียง

ไม่เห็นชอบ - เสียง

งดออกเสียง - เสียง

ประธานสภา อบต. **ต่อไปเข้าวาระที่สอง** วาระแปรญัตติ ที่ประชุมสภาถือว่าเป็นคณะกรรมการแปรญัตติร่วมทั้งหมด โดยประธานในที่ประชุมเป็นประธานคณะกรรมการแปรญัตติ และเสนอให้พิจารณาแก้ไขเพิ่มเติมร่างข้อบัญญัตินี้เป็นรายข้อ

มติที่ประชุม ได้ร่วมกันพิจารณาแล้ว ไม่มีการแก้ไขเพิ่มเติมใดๆเห็นควรให้คงร่างเดิมไว้ทุกประการ

ประธานสภา ต่อไปเป็นการ**พิจารณาวาระที่สาม** จะไม่มีการอภิปรายและขอมติที่ประชุมสภาฯ

มติที่ประชุม ได้ร่วมกันพิจารณาแล้ว มีมติเป็นเอกฉันท์ ให้ตราข้อบัญญัติองค์การบริหารส่วนตำบล เรื่องการควบคุมแหล่งเพาะพันธุ์ยุงลาย พ.ศ. .............. ด้วยเสียงเอกฉันท์ (19:0)

ประธานสภา อบต. ขอขอบคุณสมาชิกสภาฯ ทุกท่าน ที่มีมติให้ความเห็นชอบร่างข้อบัญญัติฉบับนี้

ประธานสภาฯ ๓.๓.2 ข้อบัญญัติท้องถิ่น เรื่อง กิจการที่เป็นอันตรายต่อสุขภาพ พ.ศ. ............ ขอให้เจ้าหน้าที่ เป็นผู้ชี้แจงรายละเอียดตามระเบียบกฎหมายที่เกี่ยวข้องต่อไปครับ

นักจัดการงานทั่วไป ร่างข้อบัญญัติองค์การบริหารส่วนตำบลประทาย เรื่อง กิจการที่เป็นอันตรายต่อสุขภาพ พ.ศ. .................

**หลักการ**

ตามพระราชบัญญัติการสาธารณสุข พ.ศ.๒๕๓๕ มาตรา 32 ให้เจ้าพนักงานท้องถิ่น มีอำนาจออกข้อกำหนดท้องถิ่น เพื่อกำกับดูแลการประกอบกิจการ ให้ดำเนินการตามพระราชบัญญัติสาธารณสุข พ.ศ. 2535 และประกาศกระทรวงสาธารณสุข เรื่อง กิจการที่เป็นอันตรายต่อสุขภาพ พ.ศ. 2558

**เหตุผล**

เพื่อเป็นการควบคุมกิจการที่เป็นอันตรายต่อสุขภาพ ตามประกาศกระทรวงสาธารณสุข เรื่อง กิจการที่เป็นอันต่อสุขภาพ พ.ศ. ………… องค์การบริหารส่วนตำบลประทาย จึงได้ตราข้อบัญญัตินี้ เพื่อควบคุมกิจการที่เป็นอันตรายต่อสุขภาพภายในตำบลประทาย ซึ่งได้กำหนดหลักเกณฑ์ วิธีการ เงื่อนไขต่างๆ ตลอดจนค่าธรรมเนียมไว้ให้สอดคล้องกับสภาวการณ์ สภาพเศรษฐกิจ และสังคมในปัจจุบัน และเพื่อประโยชน์ในการควบคุมและกำกับดูแลให้มีความเป็นระเบียบเรียบร้อย และปลอดภัยต่อสุขอนามัยของประชาชน

โดยเป็นการสมควรตราข้อบัญญัติองค์การบริหารส่วนตำบลประทาย เรื่อง กิจการที่เป็นอันตรายต่อสุขภาพในเขตองค์การบริหารส่วนตำบลประทาย อาศัยอำนาจตามความในมาตรา 71 แห่งพระราชบัญญัติสภาตำบลและองค์การบริหารส่วนตำบล พ.ศ.2537 ซึ่งแก้ไขเพิ่มเติมโดยพระราช บัญญัติสภาตำบลและองค์การบริหารส่วนตำบล (ฉบับที่ 6) พ.ศ.2552 ประกอบกับมาตรา 32 มาตรา 54 มาตรา 55 มาตรา 58 มาตรา 63และมาตรา 65 แห่งพระราชบัญญัติการสาธารสุข พ.ศ. 2535 ว่าด้วยเรื่อง กิจการที่เป็นอันตรายต่อสุขภาพ

เดิมองค์การบริหารส่วนตำบลประทาย ได้ตราข้อบัญญัติเรื่องนี้ใช้ควบคุมอยู่แล้ว แต่จำเป็นต้องยกเลิกฉบับเดิมและตราขึ้นใหม่ ซึ่งข้อบัญญัติองค์การบริหารส่วนตำบลประทายใหม่ฉบับนี้ ก็จะเป็นการปรับปรุงแก้ไขให้เป็นปัจจุบัน สอดคล้องกับประกาศกระทรวงสาธารณสุข เรื่อง กิจการที่เป็นอันตรายต่อสุขภาพ พ.ศ.2558 รายละเอียดตามร่างข้อบัญญัติที่ส่งให้ล่วงหน้าไปแล้วนั้น

ประธานสภา อบต. เจ้าหน้าที่ได้ชี้แจงรายละเอียดร่างข้อบัญญัติท้องถิ่น เรื่อง กิจการที่เป็นอันตรายต่อสุขภาพ พ.ศ. ................. นี้ครบถ้วนแล้ว ในวาระรับหลักการนี้ ขอเชิญสมาชิกได้อภิปรายและขอมติ

ประธานสภา อบต. เมื่อไม่มีสมาชิกท่านใดอภิปรายก็ขอให้ที่ประชุมลงมติครับ

มติที่ประชุม ที่ประชุมส่วนใหญ่อภิปรายเห็นชอบที่จะมีข้อบัญญัติบังคับใช้ในพื้นที่ จึงมีมติรับหลักการ ด้วยเสียงเอกฉันท์

เห็นชอบ 19 เสียง

ไม่เห็นชอบ - เสียง

งดออกเสียง - เสียง

ประธานสภา อบต. ต่อไปเข้าวาระที่สอง วาระแปรญัตติ ที่ประชุมสภาถือว่าเป็นคณะกรรมการแปรญัตติร่วมทั้งหมด โดยประธานในที่ประชุมเป็นประธานคณะกรรมการแปรญัตติ และเสนอให้พิจารณาแก้ไขเพิ่มเติมร่างข้อบัญญัตินี้เป็นรายข้อ

มติที่ประชุม ได้ร่วมกันพิจารณาแล้ว ไม่มีการแก้ไขเพิ่มเติมใดๆเห็นควรให้คงร่างเดิมไว้ทุกประการ

ประธานสภา ต่อไปเป็นการพิจารณาวาระที่สาม จะไม่มีการอภิปรายและขอมติที่ประชุมสภาฯ

มติที่ประชุม ได้ร่วมกันพิจารณาแล้ว มีมติเป็นเอกฉันท์ ให้ตราข้อบัญญัติองค์การบริหารส่วนตำบล เรื่องการควบคุมกิจการที่เป็นอันตราต่อสุขภาพ พ.ศ. 2561 ด้วยเสียงเอกฉันท์(19:0)

ประธานสภา อบต. ขอขอบคุณสมาชิกสภาฯ ทุกท่าน ที่มีมติให้ความเห็นชอบร่างข้อบัญญัติดังนี้

ประธานสภาฯ **๓.๓.3** ร่างข้อบัญญัติท้องถิ่น เรื่อง สถานที่จำหน่ายอาหารและสถานที่สะสมอาหาร พ.ศ. ...... ขอให้เจ้าหน้าที่ เป็นผู้ชี้แจงรายละเอียดตามระเบียบกฎหมายที่เกี่ยวข้องต่อไปครับ

นักจัดการงานทั่วไป ข้อบัญญัติองค์การบริหารส่วนตำบลประทาย เรื่อง สถานที่จำหน่ายอาหารและสถานที่สะสมอาหาร พ.ศ. ......

**หลักการ**

ให้มีข้อบัญญัติว่าด้วยสถานที่จำหน่ายอาหารและสถานที่สะสมอาหาร

**เหตุผล**

เพื่อประโยชน์ในการควบคุมหรือกำกับดูแลสถานที่จำหน่ายอาหารและสถานที่สะสมอาหารที่ได้รับใบอนุญาตหรือได้รับหนังสือรับรองการแจ้งภายในเขตองค์การบริหารส่วนตำบล………….. ซึ่งพระราชบัญญัติการสาธารณสุข พ.ศ. 2535 ให้กระทำได้โดยการตราเป็นข้อบัญญัติ จึงตราข้อบัญญัตินี้

โดยเป็นการสมควรตราข้อบัญญัติองค์การบริหารส่วนตำบลประทาย ว่าด้วยสถานที่จำหน่ายอาหารและสถานที่สะสมอาหาร ในเขตองค์การบริหารส่วนตำบลประทาย อาศัยอำนาจตามความในมาตรา 71 แห่งพระราชบัญญัติสภาตำบลและองค์การบริหารส่วนตำบล พ.ศ.2537 ซึ่งแก้ไขเพิ่มเติมโดยพระราช บัญญัติสภาตำบลและองค์การบริหารส่วนตำบล (ฉบับที่ 6) พ.ศ.2552 ประกอบกับมาตรา 40 มาตรา 48 มาตรา 50 มาตรา 54 มาตรา 55 มาตรา 58 มาตรา 63 และมาตรา 65 แห่งพระราชบัญญัติการสาธารณสุข พ.ศ. 2535 ว่าด้วย เรื่อง สถานที่จำหน่ายอาหารและสถานที่สะสมอาหาร

หลักการ คือ สถานที่จำหน่ายอาหารจะควบคุมพวกร้านอาหาร หรือ บ้านเรือนที่ต่อเติมออกมาเพื่อขายอาหารนะคะ ซึ่งสถานที่สะสมอาหาร หมายความว่า สถานที่หรือ บริเวณใดที่มิใช่สถานที่สาธารณะที่ใช้สำหรับเก็บอาหารอันมีสภาพเป็นของสด ของแห้ง หรือลักษณะของอาหารรูปแบบอื่น ซึ่งผู้ซื้อจะนำไปประกอบหรือปรุงอาหาร เพื่อบริโภคในภายหลัง โดย การควบคุม สถานที่จำหน่ายอาหาร จะต้องมีการป้องกันไม่ให้เกิดเหตุรำคาญและป้องกันโรคติดต่อ ต้องมีการระบายน้ำเสียได้ดี ไม่มีน้ำขัง ไม่มีเศษอาหารตกค้าง ต้องแยกเศษอาหารและไขมัน รายละเอียดตามร่างข้อบัญญัติที่ส่งให้ล่วงหน้าไปแล้วนั้น

ประธานสภา อบต. เจ้าหน้าที่ได้ชี้แจงรายละเอียดร่างข้อบัญญัตินี้ครบถ้วนแล้ว ในวาระรับหลักการนี้ ขอเชิญสมาชิกได้อภิปรายและขอมติ

ประธานสภา อบต. เมื่อไม่มีสมาชิกท่านใดอภิปรายก็ขอให้ที่ประชุมลงมติครับ

มติที่ประชุม ที่ประชุมส่วนใหญ่อภิปรายเห็นชอบที่จะมีข้อบัญญัติบังคับใช้ในพื้นที่ จึงมีมติรับหลักการ ด้วยเสียงเอกฉันท์

เห็นชอบ 19 เสียง

ไม่เห็นชอบ - เสียง

งดออกเสียง - เสียง

ประธานสภา อบต. ต่อไปเข้าวาระที่สอง วาระแปรญัตติ ที่ประชุมสภาถือว่าเป็นคณะกรรมการแปรญัตติร่วมทั้งหมด โดยประธานในที่ประชุมเป็นประธานคณะกรรมการแปรญัตติ และเสนอให้พิจารณาแก้ไขเพิ่มเติมร่างข้อบัญญัตินี้เป็นรายข้อ

มติที่ประชุม ได้ร่วมกันพิจารณาแล้ว ไม่มีการแก้ไขเพิ่มเติมใดๆเห็นควรให้คงร่างเดิมไว้ทุกประการ

ประธานสภา ต่อไปเป็นการพิจารณาวาระที่สาม จะไม่มีการอภิปรายและขอมติที่ประชุมสภาฯ

มติที่ประชุม ได้ร่วมกันพิจารณาแล้ว มีมติเป็นเอกฉันท์ ให้ตราข้อบัญญัติองค์การบริหารส่วนตำบล เรื่องสถานที่จำหน่ายอาหารและสถานที่สะสมอาหาร พ.ศ. ..... ด้วยเสียงเอกฉันท์(19:0)

ประธานสภา อบต. ขอขอบคุณสมาชิกสภาฯ ทุกท่าน ที่มีมติให้ความเห็นชอบร่างข้อบัญญัติฉบับนี้

ประธานสภาฯ ๓.๓.4 ข้อบัญญัติท้องถิ่น เรื่อง การติดตั้งบ่อดักไขมันบำบัดน้ำเสียในอาคาร พ.ศ........ ขอให้เจ้าหน้าที่ เป็นผู้ชี้แจงรายละเอียดตามระเบียบกฎหมายที่เกี่ยวข้องต่อไปครับ

นักจัดการงานทั่วไป ข้อบัญญัติองค์การบริหารส่วนตำบลประทาย ว่าด้วย เรื่อง การติดตั้งบ่อดักไขมันบำบัดน้ำเสียในอาคาร พ.ศ...........

**หลักการ**

กำหนดให้มีการติดตั้งบ่อดักไขมัน เพื่อบังคับใช้กับอาคารที่จะปลูกสร้างใหม่และอาคาร สิ่งปลูกสร้างที่มีอยู่เดิมก่อนที่จะมีการประกาศใช้ข้อบัญญัติท้องถิ่น โดยเฉพาะอาคารปลูกสร้างที่มีการระบายน้ำทิ้งลง หรือไหลไปสู่แหล่งระบายน้ำภายในตำบล เพื่อป้องกันและแก้ไขปัญหาคุณภาพของน้ำ

**เหตุผล**

ด้วยพระราชบัญญัติการสาธารณสุข พ.ศ. 2535 มาตรา 18 มาตรา 20 (3) และมาตรา 44 ได้กำหนดให้ท้องถิ่นมีอำนาจกำหนดหลักเกณฑ์ วิธีการ และเงื่อนไข ในการติดตั้งบ่อดักไขมันบำบัดน้ำเสียในอาคาร ประกอบกับมาตรา 67 (3) แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ และมาตรา 71 แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕) พ.ศ. ๒๕๔๖ และพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. ๒๕๔๒ บัญญัติให้ตราเป็นข้อบัญญัติองค์การบริหารส่วนตำบล จึงจำเป็นต้องตราข้อบัญญัติองค์การบริหารส่วนตำบลนี้

โดยเป็นการสมควรตราข้อบัญญัติองค์การบริหารส่วนตำบลประทาย ว่าด้วยการติดตั้งบ่อดักไขมันบำบัดน้ำเสียในอาคาร ในเขตองค์การบริหารส่วนตำบลประทาย อาศัยอำนาจตามความในมาตรา 67(3) และมาตรา 71 แห่งพระราชบัญญัติสภาตำบลและองค์การบริหารส่วนตำบล พ.ศ.2537 ซึ่งแก้ไขเพิ่มเติมโดยพระราช บัญญัติสภาตำบลและองค์การบริหารส่วนตำบล (ฉบับที่ 6) พ.ศ.2552 ประกอบกับมาตรา 18 มาตรา 20(3) และมาตรา 44 แห่งพระราชบัญญัติการสาธารสุข พ.ศ. 2535 ว่าด้วยเรื่อง การติดตั้งบ่อดักไขมันบำบัดน้ำเสียในอาคาร พ.ศ.........

หลักการ คือ กำหนดให้มีการติดตั้งบ่อดักไขมัน เพื่อบังคับใช้กับอาคารที่จะปลูกสร้างใหม่และอาคารสิ่งปลูกสร้างที่มีอยู่เดิมก่อนที่จะมีการประกาศใช้ข้อบัญญัติท้องถิ่น โดยเฉพาะอาคารปลูกสร้างที่มีทางระบายน้ำทิ้งลง หรือไหลไปสู่แหล่งระบายน้ำภายในตำบลเพื่อป้องกันและแก้ไขปัญหาคุณภาพของน้ำ รายละเอียดตามร่างข้อบัญญัติที่ส่งให้ล่วงหน้าไปแล้วนั้น

ประธานสภา อบต. เจ้าหน้าที่ได้ชี้แจงรายละเอียดร่างข้อบัญญัตินี้ครบถ้วนแล้ว ในวาระรับหลักการนี้ ขอเชิญสมาชิกได้อภิปรายและขอมติ

ประธานสภา อบต. เมื่อไม่มีสมาชิกท่านใดอภิปรายก็ขอให้ที่ประชุมลงมติครับ

มติที่ประชุม ที่ประชุมส่วนใหญ่อภิปรายเห็นชอบที่จะมีข้อบัญญัติบังคับใช้ในพื้นที่ จึงมีมติรับหลักการ ด้วยเสียงเอกฉันท์

เห็นชอบ 19 เสียง

ไม่เห็นชอบ - เสียง

งดออกเสียง - เสียง

ประธานสภา อบต. ต่อไปเข้าวาระที่สอง วาระแปรญัตติ ที่ประชุมสภาถือว่าเป็นคณะกรรมการแปรญัตติร่วมทั้งหมด โดยประธานในที่ประชุมเป็นประธานคณะกรรมการแปรญัตติ และเสนอให้พิจารณาแก้ไขเพิ่มเติมร่างข้อบัญญัตินี้เป็นรายข้อ

มติที่ประชุม ได้ร่วมกันพิจารณาแล้ว ไม่มีการแก้ไขเพิ่มเติมใดๆเห็นควรให้คงร่างเดิมไว้ทุกประการ

ประธานสภา ต่อไปเป็นการพิจารณาวาระที่สาม จะไม่มีการอภิปรายและขอมติที่ประชุมสภาฯ

มติที่ประชุม ได้ร่วมกันพิจารณาแล้ว มีมติเป็นเอกฉันท์ ให้ตราข้อบัญญัติองค์การบริหารส่วนตำบล เรื่องการติดตั้งบ่อดักไขมันบำบัดน้ำเสียในอาคาร พ.ศ. ..... ด้วยเสียงเอกฉันท์(19:0)

ประธานสภา อบต. ขอขอบคุณสมาชิกสภาฯ ทุกท่าน ที่มีมติให้ความเห็นชอบร่างข้อบัญญัติฉบับนี้

เวลา 12.00 น. พักรับประทานอาหารกลางวัน

**๓.๓ โอนงบประมาณตั้งจ่ายรายการใหม่**

ประธานสภาฯ คณะกรรมการบริหารได้เสนอขอโอนงบประมาณตั้งจ่ายรายการใหม่มีรายละเอียด ดังนี้

ตามที่องค์การบริหารส่วนตำบลประทายได้ตราข้อบัญญัติงบประมาณรายจ่ายประจำปีงบประมาณ พ.ศ. ๒๕๖๑ มีบางส่วนที่ยังไม่ครอบคลุมเนื่องจากความต้องการของคนในพื้นที่ และนโยบายของคณะกรรมการบริหารองค์การบริหารส่วนตำบลประทาย อาศัยอำนาจตามระเบียบกระทรวงมหาดไทยว่าด้วยวิธีงบประมาณขององค์กรปกครองส่วนท้องถิ่น พ.ศ. ๒๕๔๑ หมวด ๔ การโอนและแก้ไขเปลี่ยนแปลงงบประมาณ ข้อ ๒๗ การโอนเงินงบประมาณรายจ่ายในหมวดค่าครุภัณฑ์ ที่ดินและสิ่งก่อสร้าง ที่ทำให้ลักษณะ ปริมาณ คุณภาพเปลี่ยน หรือโอนไปตั้งจ่ายเป็นรายการใหม่ ให้เป็นอำนาจอนุมัติของสภาท้องถิ่น เพื่อโอนตั้งจ่ายรายการใหม่ เพื่อให้บรรลุตามความประสงค์ที่ตั้งไว้ จึงขอตั้งจ่ายรายการใหม่ดังนี้

1. โอนจัดซื้อครุภัณฑ์เก้าอี้จำนวน ๔ ตัวตัวละ ๒,๕๐๐ บาท เป็นเงิน ๑๐,๐๐๐ บาท แผนงานบริหารงานทั่วไป งบลงทุน โดยโอนจากแผนงานบริหารทั่วไป เงินเดือน (ฝ่ายประจำ) ตั้งไว้ ๒,๖๙๑,๙๖๐ บาท ใช้ไปแล้ว ๘78,44๐ บาท คงเหลือ ๑,๘13,52๐ บาท ขอโอนไป ๑๐,๐๐๐ บาท คงเหลือหลังโอน ๑,๘03,52๐ บาท
2. จัดซื้อครุภัณฑ์เรือท้องแบน งบประมาณ ๑๓๐,๐๐๐ บาท โอนจากแผนงานการศึกษา หมวดเงินเดือนและค่าจ้างประจำ เงินเดือน(ฝ่ายประจำ) ตั้งไว้ ๕๗๖,๔๘๐ บาท ใช้ไปแล้ว ๑๒๔,๔20 บาท คงเหลือ ๔๕2,๐60 บาท ขอโอนครั้งนี้ ๑๓๐,๐๐๐ บาท คงเหลือหลังโอน ๓๒2,๐60 บาท
3. จ้างเหมาจัดทำครุภัณฑ์เวที ขนาดกว้าง ๒.๔๐ เมตร ยาว ๔.๘๐ เมตร สูง ๑ เมตร งบประมาณ ๒๕,๐๐๐ บาท โอนจากแผนงานการศึกษา หมวดเงินเดือนและค่าจ้างประจำ เงินเดือน(ฝ่ายประจำ) ตั้งไว้ ๕๗๖,๔๘๐ บาท ใช้ไปแล้ว ๒๕๔,๔20 บาท คงเหลือ ๓๒๒,๐60 บาท ขอโอนครั้งนี้ ๒๕,๐๐๐ บาท คงเหลือหลังโอน ๒๙๗,๐60บาท

(๔) ตามที่องค์การบริหารส่วนตำบลประทายได้ตราข้อบัญญัติงบประมาณรายจ่ายประจำปีงบประมาณ พ.ศ. ๒๕๖๑ ตามแผนงานอุตสาหกรรมและการโยธา งบลงทุน ค่าที่ดินและสิ่งก่อสร้าง หน้า ๖๒ ข้อ ๑ ก่อสร้างถนนคอนกรีตเสริมเหล็ก กว้าง ๔ เมตร ยาว ๕๐ เมตร หนา ๐.๑๕ เมตร ไหล่ทางดินข้างละ ๐.๕๐ เมตร พื้นที่ไม่น้อยกว่า ๒๐๐ ตารางเมตร รวมท่อเส้นผ่าศูนย์กลาง ๐.๖๐ เมตร งบประมาณที่ตั้งไว้ ๑๐๗,๖๐๐ บาท ขอโอนตั้งจ่ายรายการใหม่เนื่องจากประชาชนในหมู่บ้านต้องการน้ำประปาภูมิภาค โดยใช้งบประมาณของประชาชนในหมู่บ้านและเงินจากงบประมาณรายจ่ายประจำปีงบประมาณ พ.ศ. ๒๕๖๑ ขององค์การบริหารส่วนตำบลประทาย เนื่องจากประชาชนในพื้นที่ต้องการน้ำประปาส่วนภูมิภาคใช้ ในช่วงฤดูแล้งน้ำในบึงกระโตนลดลงต่ำจากสระที่ทำประปาหมู่บ้านทำให้น้ำในการอุปโภค-บริโภค ในหมู่บ้านไม่เพียงพอในการใช้ในชีวิตประจำวัน จึงขอเปลี่ยนแปลงดังนี้

อุดหนุนการประปาส่วนภูมิภาคสาขาชุมพวง เพื่อขยายเขตวางท่อประปาภูมิภาคไปบ้านกระโตน หมู่ที่ ๓ (คุ้มบ้านไร่ริมบึง) ตำบลประทาย อำเภอประทาย จังหวัดนครราชสีมา เงินงบประมาณทั้งสิ้น ๒๒๕,๐๕๕ บาท โดยองค์การบริหารส่วนตำบลประทาย ตั้งจ่ายเป็นเงิน ๑๐๗,๖๐๐ บาท และประชาชนบ้านกระโตนอุทิศให้ หมู่ที่ ๓ คุ้มบ้านไร่ริมบึง จ่าย ๑๑๗,๔๕๕ บาท

ประธานสภา จากรายละเอียดโครงการที่ขอตั้งจ่ายรายการใหม่ท่านสมาชิกสภาท่านใดมีข้อซักถามหรือไม่

ที่ประชุม มีการอภิปรายกันอย่างกว้างขวางในการตั้งจ่ายรายการใหม่

มติที่ประชุม มีมติเป็นเอกฉันท์ให้โอนตั้งจ่ายรายการใหม่ ทั้งสี่รายการ

**๓.๔ ขอเปลี่ยนแปลงคำชี้แจงงบประมาณรายจ่ายประจำปีงบประมาณ ๒๕๖๑**

ประธานสภา คณะผู้บริหารขอเปลี่ยนแปลงคำชี้แจงงบประมาณรายจ่ายที่ตั้งจ่ายไว้ในงบประมาณรายจ่ายประจำปีงบประมาณ พ.ศ. ๒๕๖๑ โดยอาศัยอำนาจตามระเบียบกระทรวงมหาดไทยว่าด้วยวิธีงบประมาณขององค์กรปกครองส่วนท้องถิ่น พ.ศ. ๒๕๔๑ แก้ไขเพิ่มเติมถึงปัจจุบัน ข้อ ๒๙ การแก้ไขเปลี่ยนแปลงคำชี้แจงงบประมาณรายจ่ายในหมวดครุภัณฑ์ ที่ดินและสิ่งก่อสร้าง ที่ทำให้ลักษณะ ปริมาณ คุณภาพเปลี่ยน หรือเปลี่ยนแปลงสถานที่ก่อสร้าง ให้เป็นอำนาจอนุมัติของสภาท้องถิ่น เหตุดังกล่าวจึงได้นำรายการที่ขอเปลี่ยนแปลงคำชี้แจงนำเสนอต่อสภาเพื่อพิจารณา คือ โครงการก่อสร้างถนนคอนกรีตเสริมเหล็ก หมู่ ๙ บ้านนางิ้ว ทางเข้าหมู่บ้าน **เดิม** กว้าง ๕ เมตร ยาว ๕๐ เมตร หนา ๐.๑๕ เมตร พร้อมไหล่ทาง ดินข้างละ ๐.๕๐ เมตร พื้นที่ไม่น้อยกว่า ๒๕๐ ตารางเมตร ปรากฏในแผนงานอุตสาหกรรมและการโยธา (๐๐๓๑๒) งบประมาณ ๑๓๕,๒๐๐ บาท **เป็น** โครงการก่อสร้างถนนคอนกรีตเสริมเหล็ก บ้านนางิ้ว หมู่ที่ ๙ (ทางเข้าหมู่บ้านบ้านนางิ้วไปบ้านไร่ริมบึง) กว้าง ๕ เมตร ยาว ๑๕๐ เมตร หนา ๐.๑๕ เมตร ไหล่ทางดิน ๐.๕๐ เมตร เป็นเงิน ๔๐๑,๖๐๐ บาท ปรากฏในแผนงานอุตสาหกรรมและการโยธา (๐๐๓๑๒)

ขอให้สภาองค์การบริหารส่วนตำบลประทายได้พิจารณาหากเห็นเป็นประการใดให้ข้อพิจารณาด้วย

มติที่ประชุม ที่ประชุมมีมติเป็นเอกฉันท์ ให้เปลี่ยนแปลงคำชี้แจง จำนวน ๑ รายการ

**๓.5 พิจารณาจ่ายขาดเงินสะสมในการแก้ไขปัญหาความเดือดร้อนให้กับประชาชนในพื้นที่ด้านโครงสร้างพื้นฐาน**

ประธานสภา ในช่วงฤดูฝนที่ผ่านมาประชาชนในเขตพื้นที่องค์การบริหารส่วนตำบลประทายได้ประสบปัญหาอุทกภัย น้ำท่วมพื้นที่ปลูกข้าว ถนนขาดและโดนน้ำฝนกัดเซาะ บางพื้นที่น้ำท่วมถนนไม่สามารถสัญจรไปมาได้ประชาชนในพื้นที่ได้รับความเดือดร้อนหลังฤดูฝน เพื่อแก้ไขปัญหาที่เกิดขึ้นไม่ให้เกิดขึ้นซ้ำซาก องค์การบริหารส่วนตำบลประทายโดยคณะผู้บริหารได้ประชุมหารือแนวทางแก้ไขปัญหาจึงขอจ่ายขาดเงินสะสมเพื่อจัดทำโครงการ โดยอาศัยอำนาจตามระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น (ฉบับที่ ๒) พ.ศ. ๒๕๔๘ ข้อ ๘๙ องค์กรปกครองส่วนท้องถิ่นอาจใช้จ่ายเงินสะสมได้ โดยได้รับอนุมัติจากสภาท้องถิ่นภายใต้เงื่อนไข ดังต่อไปนี้ (๑)ให้กระทำได้เฉพาะกิจการที่อยู่ในอำนาจหน้าที่ขององค์กรปกครองส่วนท้องถิ่น ซึ่งเกี่ยวกับด้านการบริการชุมชนและสังคม หรือกิจการที่เพิ่มพูนรายได้ขององค์กรปกครองส่วนท้องถิ่น หรือกิจการที่จัดทำเพื่อบำบัดความเดือดร้อนของประชาชนทั้งนี้ต้องเป็นไปตามแผนพัฒนาท้องถิ่นขององค์กรปกครองส่วนท้องถิ่น หรือกฎหมายกำหนด

ยอดเงินสะสม ณ วันที่ ๓๐ กันยายน ๒๕๖๐ ๕,๘๐๗,๔๕๔.๒๒ บาท

ค่าตอบแทนเงินเดือน ค่าใช้จ่ายอื่นๆ ๓ เดือน ๒,๘๑๔,๓๗๐.๐๐ บาท

เบี้ยยังชีพผู้สูอายุ/ผู้พิการ/ผู้ป่วย ๓ เดือน ๑,๒๖๖,๐๐๐.๐๐ บาท

สามารถจ่ายขาดเงินสะสมได้ **๑,๗๒๗,๐๘๔.๒๒** บาท

โครงการที่ทุกท่านจะนำเสนอเพื่อพิจารณาในการจ่ายขาดเงินสะสมขอให้อยู่ในแผนพัฒนาตำบลสี่ปีในปี พ.ศ. ๒๕๖๑ และเป็นไปตามระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ. ๒๕๔๗ และแก้ไขเพิ่มเติม ข้อ ๘๙ องค์กรปกครองท้องถิ่นอาจใช้จ่ายเงินสะสมได้ โดยได้รับอนุมัติจากสภาท้องถิ่น และเป็นไปตามหนังสือสั่งการด่วนที่สุดที่ นม ๐๐๒๓.๕/ว๒๔๒ ลงวันที่ ๑๑ มกราคม ๒๕๖๑ เรื่อง แนวทางการใช้จ่ายเงินสะสมของกรปกครองส่วนท้องถิ่นเพื่อสนับสนุนนโยบายของรัฐบาลในการสร้างความเข้มแข็งให้แก่องค์กรปกครองส่วนท้องถิ่น

ปลัด อบต. ดิฉันนางสาวศรีเสาวลักษณ์ เย็นวัฒนา ปลัดองค์การบริหารส่วนตำบลประทาย ขอแจ้งที่ประชุมทราบจากที่ได้ออกสำรวจพื้นที่หลังจากฤดูฝนที่ผ่านมา ถนนหลายสายถูกน้ำกัดเซาะและขาด ทำให้ไม่สามารถสัญจรไปมาได้ในช่วงฤดูฝนและหลังฤดูฝน ปัญหาที่เกิดขึ้นต้องได้รับการแก้ไขไม่ให้เกิดขึ้นซ้ำซากอีกเพราะสภาพนี้เป็นต่อเนื่องมาแล้วสองปี ถนนบางเส้นไม่มีทางน้ำต้องเพิ่มท่อและปรับจากท่อเล็กเป็นท่อที่ใหญ่ขึ้นตามสภาพ เมื่อน้ำหลากมาไหลไม่ทันทำให้น้ำกัดเซาะถนนขาด เส้นทางน้ำถูกปิดเนื่องจากถนนตัดผ่านไม่มีท่อระบายน้ำ เพื่อแก้ไขปัญหาในพื้นที่ คณะกรรมการบริหารได้พิจารณาขอจ่ายขาดเงินสะสมเพื่อแก้ไขปัญหาและให้เป็นไปตามนโยบายของรัฐบาล จึงได้เสนอขอจ่ายขาดเงินสะสมในครั้งนี้คณะผู้บริหารได้เสนอโครงการขอจ่ายขาดเงินสะสม จำนวน ๘ โครงการ คือ

1. โครงการก่อสร้างถนนดิน (จากแยกบ้านนายสมบูรณ์-คลองสามแคว) บ้านถนนโพธิ์ หมู่ที่ ๕ กว้าง ๕ เมตร ยาว ๑๘๐ เมตร สูงเฉลี่ย ๐.๕๐ เมตรพร้อมวางท่อ เป็นเงิน ๕๗,๘๐๐ บาท (เส้นรุกที่สาธารณะ)
2. โครงการก่อสร้างถนนดินเส้น (จากคูบึง-ทางอู่ทวียนต์) บ้านบึงกระโตน หมู่ที่ ๘ กว้าง ๖ เมตร ยาว ๒๙๖ เมตร สูงเฉลี่ย ๐.๖๐ เมตร พร้อมวางท่อ ศก. ๐.๖๐ เมตร จำนวน ๑ จุด เป็นเงิน ๑๓๐,๗๐๐ บาท
3. โครงการก่อสร้างถนนดินเส้นไปห้วยเตย(ข้างนานางใบไปห้วยเตย) บ้านหัวละเลิง หมู่ที่ ๑๒ กว้าง ๕ เมตร ยาว ๔๒๐ เมตร สูงเฉลี่ย ๐.6๐ เมตร พร้อมวางท่อระบายน้ำ ๒ จุด เป็นเงิน ๑๓๓,๕๐๐ บาท
4. โครงการก่อสร้างถนนดิน บ้านไทยสมบูรณ์ หมู่ที่ ๑๖ ช่วงที่ ๑ กว้าง ๔ เมตร ยาว ๒๘๐ เมตร สูงเฉลี่ย ๐.๖๐ เมตร ท่อ ศก. ๐.๖๐ เมตร จำนวน ๑ จุด ช่วงที่ ๒(สายทาง ๒๐๒-ข้างร้านเหล่ารุ่งเรือง) ก่อสร้างถนนดิน กว้าง ๖ เมตร ยาว ๖๘๐ เมตร สูงเฉลี่ย๐.๖๐ เมตร ท่อ ศก. ๐.๖๐ เมตร จำนวน ๓ จุด เป็นเงิน ๓๘๘,๖๐๐ บาท
5. โครงการก่อสร้างถนนคอนกรีตเสริมเหล็ก(ช่วง คสล.เดิมไป อบต.) บ้านหนองซาด หมู่ที่ ๑๑ กว้าง ๖ เมตร ยาว ๑๕๐ เมตร หนา ๐.๑๕ เมตร ไหล่ทางดิน ๐.๕๐ เมตร เป็นเงิน ๔๘๒,๗๐๐ บาท
6. โครงการก่อสร้างถนนคอนกรีตเสริมเหล็ก(ซอยนางถวิล) บ้านกระโตน หมู่ที่ ๓ กว้าง ๔ เมตร ยาว ๕๐ เมตร หนา ๐.๑๕ เมตร ไหล่ทางดิน ๐.๕๐ เมตร เป็นเงิน ๑๐๘,๐๐๐ บาท
7. โครงการก่อสร้างถนนคอนกรีตเสริมเหล็ก บ้านนางิ้ว หมู่ที่ ๙ (ทางเข้าหมู่บ้านบ้านนางิ้วไปบ้านไร่ริมบึง) กว้าง ๕ เมตร ยาว ๑๕๐ เมตร หนา ๐.๑๕ เมตร ไหล่ทางดิน ๐.๕๐ เมตร เป็นเงิน ๔๐๑,๖๐๐ บาท จ่ายจากเงินสะสม จำนวน ๒๖๕,๓๘๔ บาท จ่ายจากเงินงบประมาณ ๑๓๕,๒๐๐ บาท และโอนเพิ่มจากแผนงานบริหารงานทั่วไป งานบริหารงานคลัง หมวดเงินเดือนและค่าจ้างประจำ เงินเดือน(ฝ่ายประจำ) ตั้งไว้ ๑,๐๒๒,๓๔๐ บาท ใช้ไปแล้ว ๒๙๘,๒๘๐ บาท คงเหลือ ๗๒๔,0๖๐ บาท ขอโอนครั้งนี้ ๑,๐๑๖ บาท คงเหลือหลังโอน ๗๒๓,๐๔๔ บาท
8. โครงการก่อสร้างถนนคอนกรีตเสริมเหล็ก(สี่แยกหมู่บ้านไปโรงสูบน้ำ) บ้านหันเตย หมู่ที่ ๑๐ กว้าง ๕ เมตร ยาว ๘๐ เมตร หนา ๐.๑๕ เมตร ไหล่ทางดิน ๐.๕๐ เมตร เป็นเงิน ๒๒๐,๔๐๐ บาท จ่ายจากเงินสะสม จำนวน ๑๖๐,๔๐๐ บาท และจ่ายจากเงินงบประมาณ ๖๐,๐๐๐ บาท โอนจากแผนงานการศึกษา หมวดเงินเดือนและค่าจ้างประจำ เงินเดือน(ฝ่ายประจำ) ตั้งไว้ ๕๗๖,๔๘๐ บาท ใช้ไปแล้ว ๓๓๘,๘๒๐ บาท คงเหลือ ๒๓๗,๖๖๐ บาท ขอโอนครั้งนี้ ๖๐,๐๐๐ บาท คงเหลือหลังโอน ๑๗๗,๖๖๐ บาท

ที่ประชุม ที่ประชุมได้แสดงความคิดเห็นกันอย่างกว้างขวางในการจ่ายขาดเงินสะสม ๑,๗๒๗,๐๘๔ บาท โอนจากแผนงานบริหารงานทั่วไป งานบริหารงานคลัง หมวดเงินเดือนและค่าจ้างประจำ เงินเดือน(ฝ่ายประจำ) ๑๓๖,๒๑๖ บาท แผนงานการศึกษา หมวดเงินเดือนและค่าจ้างประจำ เงินเดือน(ฝ่ายประจำ) ๖๐,๐๐๐ บาท รวมเป็นเงิน ๑,๙๒๓,๓๐๐ บาท

มติที่ประชุม มีมติเป็นเอกฉันท์ให้จ่ายขาดเงินสะสมเป็นเงิน ๑,๗๒๗,๐๘๔ บาท และโอนงบประมาณจากแผนงานบริหารงานทั่วไป งานบริหารงานคลัง หมวดเงินเดือนและค่าจ้างประจำ เงินเดือน(ฝ่ายประจำ) ๑๓๖,๒๑๖ บาท แผนงานการศึกษา หมวดเงินเดือนและค่าจ้างประจำ เงินเดือน(ฝ่ายประจำ) ๖๐,๐๐๐ บาท รวมเป็นเงิน ๑,๙๒๓,๓๐๐ บาท

**๓.๖ เรื่องการกำหนดจำนวนสมัยประชุมสามัญประจำปี**

ประธานสภาฯ ตามระเบียบกระทรวงมหาดไทยว่าด้วยข้อบังคับประชุมสภาท้องถิ่น ๒๕๔๗ ข้อ ๒๑ การกำหนดจำนวนสมัยประชุมสามัญประจำปี ระยะเวลาและวันเริ่มต้นประชุมสมัยประชุมสามัญประจำปีของแต่ละสมัยในปีนั้น วันเริ่มสมัยประชุมสามัญประจำปีของปีถัดไป และระยะเวลาของสมัยประชุมสามัญประจำปีสมัยแรกของปีถัดไปให้ประธานสภาท้องถิ่นนำปรึกษาในที่ประชุมสามัญประจำปีสมัยแรกของแต่ละปีโดยให้นำความในข้อ ๑๑ มาใช้โดยอนุโลม

สภาองค์การบริหารส่วนตำบลประทาย จะกำหนดสมัยประชุมสามัญประจำปีกี่สมัย และแต่ละสมัยกำหนดกี่วัน และให้กำหนดวันเริ่มประชุมสมัยประชุมสามัญประจำปีสมัยแรกของปีถัดไปและมีกำหนดกี่วัน ในสมัยประชุมสภาท้องถิ่นที่ผ่านมาได้กำหนดไว้ สี่สมัย โดยเริ่มเดือนกุมภาพันธ์, เมษายน, สิงหาคม,และตุลาคม

ในสมัยนี้ท่านสมาชิกสภาองค์การบริหารส่วนตำบลประทายจะกำหนด กี่สมัยและมีกำหนดกี่วันเชิญท่านสมาชิกสภาฯเสนอได้

ส.อบต.ม.๖ ผมนายธีรภัทร คำสิงห์นอก สมาชิกองค์การบริหารส่วนตำบลประทาย หมู่ที่ ๖ ขอเสนอสี่สมัยเช่นที่ผ่านมา

ประธานสภาฯ มีท่านใดมีความเห็นต่างหรือไม่ ถ้าไม่มีขอมติที่ประชุมด้วย

มติที่ประชุม มีมติเป็นเอกฉันท์ให้มีสมัยประชุมสามัญประจำปี สี่สมัย

ประธานสภาฯ มีกำหนดในเดือนใดบ้างให้ท่านสมาชิกกำหนดเสนอด้วย

ส.อบต.ม.๙ ผมนายพุฒ สมาชิกองค์การบริหารส่วนตำบลประทาย หมู่ที่ ๙ ขอเสนอในช่วงเดือน เมษายน, สิงหาคม และตุลาคม

ประธานสภาฯ มีท่านใดเห็นต่างจากท่านพุฒ ภูคำศักดิ์ เสนอได้เลย ถ้าไม่มีผมขอมติที่ประชุมด้วย

มติที่ประชุม มีมติเป็นเอกฉันท์ให้มีการประชุมในช่วงเดือน เมษายน สิงหาคม และตุลาคม

ประธานสภาฯ และมีกำหนดในการประชุมสภาในแต่ละสมัยกี่วัน

ที่ประชุม ได้พิจารณาอย่างกว้างขวางในการกำหนดวันในการประชุมในแต่ละสมัย

มติที่ประชุม มีมติเป็นเอกฉันท์ให้กำหนดสมัยละสิบห้าวัน

ระเบียบวาระที่ ๔ เรื่องอื่นๆ

นายก ก่อนอื่นขอขอบคุณทุกท่านที่ได้เห็นความสำคัญในการจ่ายขาดเงินสะสมในครั้งนี้เพื่อประโยชน์ของประชาชนในพื้นที่ และขอแจ้งที่ประชุมวันที่ ๑๔ กุภาพันธุ์ ๒๕๖๑ ทำบุญที่ทำการองค์การบริหารส่วนตำบลประทาย เป็นการถวายปิ่นโตเพล โดยการมีส่วนร่วมจากท่านสมาชิกสภาทุกท่าน

ปิดประชุมเวลา ๑5.๐๐ น.

ลงชื่อ เสาวลักษณ์ เย็นวัฒนา ผู้บันทึกการประชุม

(นางสาวศรีเสาวลักษณ์ เย็นวัฒนา)

เลขานุการสภาองค์การบริหารส่วนตำบลประทาย

ลงชื่อ ศักดิ์ดา มีกรอบทอง ผู้ตรวจบันทึกการประชุม

(นายศักดิ์ดา มีกรอบทอง)

สมาชิกสภาองค์การบริหารส่วนตำบล หมู่ที่ ๕

ลงชื่อ พุฒ ภูคำศักดิ์ ผู้ตรวจบันทึกการประชุม

(นายพุฒ ภูคำศักดิ์)

สมาชิกสภาองค์การบริหารส่วนตำบล หมู่ที่ 9

ลงชื่อ ทองใบ ศิริมนตรี ผู้ตรวจบันทึกการประชุม ลงชื่อ ธนาคม สียางนอก ผู้ตรวจบันทึกการประชุม

(นายทองใบ ศิริมนตรี) (นายธนาคม สียางนอก)

สมาชิกสภาองค์การบริหารส่วนตำบล หมู่ที่ 12 ประธานสภาองค์การบริหารส่วนตำบลประทาย